b"\n_START_ARTICLE_\nEco del Noya\n_START_SECTION_\nDescripci\xc3\xb3\n_START_PARAGRAPH_\nPortava el subt\xc3\xadtol \xe2\x80\x9cSemanario de intereses morales y materiales\xe2\x80\x9d i tamb\xc3\xa9 \xe2\x80\x9cEconomia y progreso. Trabajo y justicia\xe2\x80\x9d._NEWLINE_La redacci\xc3\xb3 i administraci\xc3\xb3 de la publicaci\xc3\xb3 era al carrer de Sant Just, n\xc3\xbam. 1, d'Igualada. El primer n\xc3\xbamero es va publicar l\xe2\x80\x9911 de novembre de 1877 i el darrer el 119, amb data 25 de gener de 1880. S\xe2\x80\x99editava en castell\xc3\xa0, sortia cada diumenge i tenia quatre p\xc3\xa0gines, a tres columnes, amb un format de 38 x 27 cm._NEWLINE_Aquest peri\xc3\xb2dic va publicar un n\xc3\xbamero 0, el dia 16 d\xe2\x80\x99octubre de 1877, on exposava el seu programa i on es llegeix: \xe2\x80\x9cNuestro lema ser\xc3\xa1 defender los intereses de todos; Hacer censuras y reclamaciones con verdadera imparcialidad; Pedir reformas y proclamar elogios \xc3\xa1 quien corresponda; Atacar al mucho caciquismo que envuelve nuestra villa, sin descender por esto al escabroso terreno de las personalidades\xe2\x80\x9d.\n_START_SECTION_\nDirectors i redactors\n_START_PARAGRAPH_\nEl primer director va ser Guillermo Saavedra; a partir del n\xc3\xbam. 19, va ser Camil Aguilera i des del n\xc3\xbam. 77 va dirigir el peri\xc3\xb2dic Guillermo Due\xc3\xb1as._NEWLINE_La majoria de redactors ja havien col\xc2\xb7laborat a El Eco de Igualada i el nou peri\xc3\xb2dic era de \xe2\x80\x9cla mateixa tend\xc3\xa8ncia pol\xc3\xadtica, liberal, per\xc3\xb2 m\xc3\xa9s deixatada. Escrivien molts versos, per\xc3\xb2 la vida local, que era el que interessava, quedava molt a segon terme\xe2\x80\x9d. Entre els redactors hi havia: Pere Bosch i Soldevila, Joaquima Hern\xc3\xa1ndez de Moga, Eliseo de la Roca, Josep Panad\xc3\xa9s; Joan Serra i Constans\xc3\xb3, Manuel Sendino Garc\xc3\xada i Enrique Camacho Cano.\n_START_SECTION_\nLocalitzaci\xc3\xb3\n_START_PARAGRAPH_\nBiblioteca Central d\xe2\x80\x99Igualada. Pla\xc3\xa7a de Cal Font. Igualada (col\xc2\xb7leccions en paper)_NEWLINE_Trencad\xc3\xads. Fons locals digitalitzats. http://trencadis.diba.cat"